**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | KURESSAARE AMETIKOOL |
| Õppekava nimetus: *(venekeelsetel kursustel nii eesti kui vene keeles)*: | Käsitöölise digitaalsed töövahendid |
| Õppekavarühm: *(täiendus- koolituse standardi järgi)* | Audiovisuaalne ja muu meedia |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.* **Sihtrühm:** Kursuse sihtrühmaks on käsitööväikeettevõtjad kel puudub ettevalmistus oma toodete ja teenuste turundamiseks digilahenduste kaudu. **Grupi suurus:** 8**Õppe alustamise nõuded:**On soovitatav, et osalejal on arvuti praktilise kasutamise kogemus. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.* Õpiväljundid:* koostab reklaam- ja infomaterjale oma firma ja toodangu kohta, kasutades üht enamlevinud kujundusprogrammi ja korrektset eesti keelt ning kujundab selleks teksti ja kasutab joongraafika programmis pildifaile;
* koostab digitaalse esitlusportfoolio, kasutades selleks erinevaid digitaalse esitluse koostamise ja veebis avaldamise vahendeid.
 |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*Õppekava on koostatud lähtuvalt Kuressaare Ametikooli tekstiilkäsitöö õppekavast, mooduli nimetus: käsitöölise digitaalsed töövahendid. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.* Kovid-19 põhjustatud majanduskriisi mõjus tööjõu- ja oskuste vajaduse muutusele aruandes on välja toodud, et käsitöö valdkonnale, mis on põimunud turismisektoriga, avaldavad liikumispiirangud otsest mõju. See eeldab digipädevuste jätkuvat parandamist igal tasemel. Käsitöötoodete müüki aitaks kasvatada e- müügiplatvormid, kus esemeid ühiselt turundada ja müüa.  |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides:  |  |
| Kontaktõppe maht akadeemilistes tundides: | **48** |
|  sh auditoorse töö maht akadeemilistes tundides: *(õpe loengu, seminari või muus koolis määratud vormis)* | **6** |
|  sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*)  | **42** |
| Koolitaja poolt tagasisidestatava iseseisva töö maht akadeemilistes tundides: |  |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.* **Õppe sisu:** **Vektor- ja pikselgraafika olemus 16 tundi**1. Enamlevinud kujundusprogrammide töökeskkonnad ja tööriistad2. Vektoriseerimine. Objekti muutmine vektorjoonteks. Sõlm ja joon, nende omaduste muutmine3. Põhilised töövõtted. Lõikamine, kokku sulatamine, ühisosa. Efektid (kontuurefektid, läbipaistvus, vari, üleminekud)4. Töö objektidega (loomine, muutmine). Teksti kui objekti kujundamise võimalused. Pildifailide kasutamine joongraafika programmis5. Reklaamikandjad. Visiitkaart. Reklaamplakati või reklaamlehe (flaieri) kujundamine toote või sündmuse kohta6. Toote infomaterjalid (tooteinfoga etikett või etikett pakendile)**Digiportfoolio 16 tundi**1. Digiportfooliote tüübid ja näited. Tasuta keskkonnad, nende võimalused ja kasutamine2. Digiportfoolio struktuur ja planeerimine, algmaterjalide kogumine ja süstematiseerimine. Pildimaterjali valikukriteeriumid3. Portfoolio loominguline kujundamine ja vormistamine4. Fotode, kirjelduste ja muu info lisamine5. Portfoolio esitlemine**Koduleht kui turunduskanal 16 tundi**1. Käsitööga seotud kodulehe ülesehitus, komponendid ja kujundus2. Käsitöölise vajadustele vastava kodulehe koostamine tasuta veebikeskkonnas**Õppekeskkonna kirjeldus:** Antud õppekava järgi koolitamiseks on koolil järgmised teoreetilise ja praktilise õppe läbiviimise ruumid:arvutiklass ( tarkvara õpe, arvutigraafika, fotograafia, reklaamikunsti ja 3D tundide läbiviimiseks); fotokaamera 3tk; fotokaamera statiiv 3 tk; fotoseina süsteem 1tk; stuudiovälgu komplekt 1 tk**Õppematerjalid:**http://www.slideshare.net/merlitaldosin/pimapp-proov http://e-esitlus.edicypages.com/portfooliost http://materjalid.tmk.edu.ee/Juhendid/Opimapi-loomine-Google-sites.pdf http://upload.mbm.ee/work/portfoliokuidas\_luua\_portfoolio.pdf http://metshein.com/index.php/graafikaMc Leod,  |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.* Õppekava on läbitud vähemalt 70% ulatuses ja õpiväljundid saavutatud.Hindamiskriteeriumid:1. Muudab juhendi abil põhilisi joongraafika programmis kasutatavate töövõtetega pildifaile, teksti ja objekte.2. Koostab ja kujundab tooteinfoga etiketi, toote/teenuse reklaamlehe ja õpituba või muud käsitöösündmust tutvustava kuulutuse, arvestab värvusõpetuse ja kompositsiooni põhimõtteid ning kasutab korrektset eesti keelt.3. Kirjeldab digitaalse esitlusportfoolio koostamise põhimõtteid, teab selle erinevaid tüüpe, eesmärke ja loomingulise kujundamise võimalusi.4. Nimetab erinevaid digiesitluse koostamise ja veebis avaldamise vahendeid, analüüsib juhendi alusel nende plusse ja miinuseid digiportfoolio koostamiseks, valib oma tööde esitlemiseks neist sobivaima, koostab tegevusplaani, kujundab ja vormistab loomingulise tervikliku esitlusportfoolio.5. Koostab juhendi abil eesmärgistatud kodulehe plaani ja loob erialase kodulehe eesti ja inglise keeles, arvestades selle oluliste komponentide ning jälgimisvõimalustega.6. Esitleb ülesande põhjal loodud kodulehte. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.***Anne-Li Tilk**Täiskasvanute koolitaja kutse 6. tase, arvutierialade kutseõpetaja alates 1996.**Erik Riige**Tallinna Ülikool, kutsepedagoogika, kutseõpetaja , tase 6. Kuressaare Ametikooli kujunduserialade kutseõpetaja alates 2014 |

**Õppekava koostaja:**
Ade Sepp, koolitusjuht, ade.sepp@ametikool.ee